
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŠAKIŲ RAJONO SAVIVALDYBĖS JONO JABLONSKIO PREMIJOS SKYRIMO NUOSTATŲ TVIRTINIMO

2010 m. lapkričio 25  d. Nr. T-365
Šakiai

           
Rajono savivaldybės taryba, vadovaudamasi rajono savivaldybės tarybos 2009 m. vasario 26 d. sprendimu Nr. T-31 patvirtinto rajono savivaldybės tarybos veiklos reglamento 84 p., nusprendžia,
      
patvirtinti Šakių rajono savivaldybės Jono Jablonskio premijos nuostatus (pridedama).
Meras                                                                                        

      Juozas Bertašius

PATVIRTINTA

Šakių rajono savivaldybės tarybos

2010 m. lapkričio 25 d. sprendimu Nr.T-365

ŠAKIŲ RAJONO SAVIVALDYBĖS JONO JABLONSKIO PREMIJOS

NUOSTATATAI

I. BENDROSIOS NUOSTATOS

1. Jono Jablonskio premijos (toliau – Premija)  nuostatai (toliau – Nuostatai) reglamentuoja premijos skyrimo dydį, tikslą ir premijos skyrimo tvarką.

2. Premija mokama iš rajono savivaldybės biudžeto lėšų. Premijos dydis 2 000 Lt.

3. Premija skiriama kas penkeri metai, gruodžio mėnesį. 

4. Premijos tikslas – skatinti gimtosios kalbos ir  ypač zanavyktų šnektos išsaugojimą, jos tyrinėjimo, fiksavimo darbus, įvertinti kalbininkų, lietuvių kalbos puoselėtojų tiesioginę ir visuomeninę veiklą.

5. Premiją gali gauti kalbininkai,dirbantys mokslo ir švietimo įstaigose, mokytojai lituanistai ir  kiti asmenys, atliekantys lietuvių kalbos ir zanavykų šnektos puoselėjimo darbus.

II. PREMIJOS SKYRIMO TVARKA

6. Kandidatus Kultūros ir turizmo skyriaus (toliau – pareiškėjas) teikimu vertina rajono savivaldybės mero  potvarkiu sudaryta komisija.

7. Komisiją sudaro asmenys, atstovaujantys rajono savivaldybės administraciją, nevyriausybines organizacijas, švietimo įstaigas, regionines kultūrinės krypties organizacijas, kraštiečių bendrijas ir kt.

8. Pareiškėjas raštu pateikia komisijai kandidatų veiklos aprašymą raštu.

9. Komisija  pateiktus pasiūlymus vertina vadovaudamasi šiais kriterijais:

9.1. mokslo darbai (vadovėliai, monografijos, žodynai, enciklopedijjos ir kiti leidiniai, susiję su lietuvių kalbos mokslu, kalbininkų asmenybėmis), parengti per penkerius metus;

9.2. darbai, susiję su zanavykų šnektos saugojimu, fiksavimu, leidyba;

9.3. kandidato aktyvumas, rengiant kalbos dienas, skaitant pranešimus ir kitaip dalyvaujant ir prisidedant jose ir kituose renginiuose, susijusiuose su gimtosios kalbos ir zanavykų šnektos saugojimu, puoselėjimu, problemomis;

10. Komisija turi teisę prašyti pareiškėjo papildomos informacijos apie premijai pasiūlytus kandidatus ir jų veiklą, o pareiškėjas privalo pateikti reikalaujamą informaciją komisijos nurodyta forma ir terminais.

11. Komisija teikia rajono savivaldybės tarybai išvadas dėl kandidato parinkimo. 

12. Premiją skiria rajono savivaldybės taryba komisijos teikimu.

13. Premijos teikimą organizuoja rajono savivaldybės administracijos Kultūros ir turizmo skyrius.

III. BAIGIAMOSIOS NUOSTATOS

14. Kandidatai, kuriems nepaskirta premija, gali būti pakartotinai teikiami po penkerių metų.

15. Kita premija tam pačiam asmeniui negali būti skiriama.

16. Premija skiriama nepriklausomai nuo kitų gautų ar skiriamų premijų.

17. Kartu su premija įteikiamas premijos laureato diplomas. 

